text: Í nýggjari frágreiðing ákærir mannarættindafelagsskapurin Human Rights Watch marknavaktir í Saudi Arabia fyri at hava gjørt av við fleiri hundrað migrantar, ið hava roynt at tikið seg inn í landið um markið millum Saudi Arabia og Yemen.
text: #000004
text: Fleiri migrantar hava greitt BBC frá, at tey hava mist limir av skotløstunum, umframt at tey sóu lík á leiðini inn í Saudi Arabia.
text: #000005
text: Saudi Arabia hevur áður avvíst at hava staðið fyri systematiskum drápi av migrantum.
text: #000006
text: Í frágreiðingini frá Human Rights Watch eru sambært BBC fráboðanir og vitnisfrágreiðingar frá migrantum, ið vilja vera við, at saudiskir løgreglumenn og hermenn bæði skutu eftir teimum við skotvápnum og við spreingivápnum, tá tey royndu at sleppa inn í Saudi Arabia gjøgnum markið norðan fyri í Yemen.
text: #000007
text: Somuleiðis hava migrantar greitt BBC frá, at skotið varð eftir teimum, tá tey royndu at sleppa sær inn í Saudi Arabia, eisini hóast konufólk og børn vóru í fylginum.
text: #000008
text: Nógvir av migrantunum eru úr Etiopia og leita eftir einari betri tilveru í Saudi Arabia, sum er væl ríkari enn bæði Yemen og Etiopia.
text: #000009
text: Síðan 2015 hevur Saudi Arabia staðið á odda fyri hernaðarligari uppílegging í Yemen, men uppíleggingin hevur verið fyri hvøssum atfinningum fyri at gera støðuna í Yemen verri.
text: #000011
text: Vandamikil leið til Saudi Arabia
text: #000012
text: Sambært ST stovninum fyri migratión fara fleiri enn 200.000 fólk hvørt ár vandamiklu leiðina úr Afrika tvørtur um Aden flógvan til Yemen, har leiðin síðani gongur víðari norðureftir til Saudi Arabia.
text: #000013
text: Eftir vanligu migrantleiðunum í Yemen síggjast grøvir hjá teimum, ið hava latið lív á vegnum til Saudi Arabia, og fleiri mannarættindafelagsskapir vilja sambært BBC vera við, at vanligt er, at migrantar verða bæði fongslaðir og avbukaðir á vegnum.
text: #000014
text: Saudiska stjórnin vísir atfinningum frá sær
text: #000019
text: Stjórnin í Saudi Arabia sigur seg taka ákærunar í álvara, men vísir staðiliga frá sær, at talan skal vera um systematisk dráp av migrantum, ella at talan er um hópdráp.
text: #000020
text: Saudiska stjórnin vil vera við, at myndugleikarnir í Saudi Arabia hava ikki funnið nøkur prógv fyri, at ákærurnar eru haldgóðar.
text: #000021